               EUROPOS KOMISIJA
            Briuselis, 2021 03 18
            COM(2021) 125 final
            2021/0065(NLE)
            Pasiūlymas
            TARYBOS SPRENDIMAS
            dėl pozicijos, kurios Europos Sąjungos vardu turi būti laikomasi Tarptautinėje javų taryboje, dėl 1995 m. Prekybos javais konvencijos galiojimo pratęsimo

               AIŠKINAMASIS MEMORANDUMAS

               1.Pasiūlymo dalykas

               Šis pasiūlymas teikiamas dėl sprendimo, kuriuo nustatoma pozicija, kurios Sąjungos vardu turi būti laikomasi Tarptautinėje javų taryboje, dėl numatomo 1995 m. Prekybos javais konvencijos galiojimo pratęsimo iki 2023 m. birželio 30 d. patvirtinimo.

               2.Pasiūlymo aplinkybės

               2.1.1995 m. Prekybos javais konvencija

               1995 m. Prekybos javais konvencija (toliau – Konvencija) siekiama glaudžiau tarptautiniu mastu bendradarbiauti visais prekybos javais aspektais, skatinti tarptautinės prekybos javais plėtrą ir užtikrinti, kad ši prekyba vyktų kuo laisviau. Be to, Konvencija, atsižvelgiant į visų šalių interesus, ketinama kuo labiau prisidėti prie tarptautinių javų rinkų stabilumo, didinti pasaulio apsirūpinimo maistu saugumą ir suburti forumą, kuriame nariai galėtų keistis informacija ir diskutuoti prekybos javais klausimais.

               Konvencija įsigaliojo 1995 m. liepos 1 d.

               Europos Sąjunga yra Konvencijos
                  1
                šalis.

               2.2.Tarptautinė javų taryba

               Tarptautinė javų taryba (TJT) – tarpvyriausybinė organizacija, kuri siekia įgyvendinti Konvencijos 1 straipsnyje nustatytus tikslus. Visų pirma, TJT siekia:

               ·glaudžiau tarptautiniu mastu bendradarbiauti visais prekybos javais aspektais;

               ·skatinti tarptautinės prekybos javais sektoriaus plėtrą, didinti jo atvirumą ir sąžiningumą;

               ·prisidėti prie tarptautinės javų rinkos stabilumo, didinti pasaulio apsirūpinimo maistu saugumą ir prisidėti prie šalių, kurių ekonomika priklauso nuo komercinio javų pardavimo, plėtros.

               Šių tikslų siekiama didinant rinkos skaidrumą dalijimosi informacija, analizės ir konsultavimo rinkos ir politikos raidos klausimais priemonėmis.

               TJT sudaro 30 narių, tarp kurių – daug didžiausių pasaulyje javų gamintojų ir importuotojų. Be Europos Sąjungos ir kitų narių, Tarybos narės yra Argentina, Australija, Egiptas, Indija, Japonija, JAV, Jungtinė Karalystė, Kanada, Rusija, ir Ukraina. Tačiau jos narės nėra Kinija ir Brazilija.

               30 TJT narių iš viso turi 2 000 balsų.

               Biudžeto procedūrose (žr. Konvencijos 11 straipsnį), t. y. nustatant metinius finansinius narių įnašus, Sąjungai 2020–2021 m. skirtas 371 balsas
                  2
               .

               Priimant sprendimus, t. y. balsuojant (žr. Konvencijos 12 straipsnį), 1 000 balsų paskirstoma vienuolikai eksportuojančių narių (įskaitant Sąjungą, kuriai skiriami 244 balsai) ir 1 000 balsų – devyniolikai importuojančių narių. Reikia pabrėžti, kad apskritai TJT balsuojama labai retai – veikla iš esmės vykdoma bendru susitarimu.

               TJT posėdžiuose Europos Sąjungai atstovauja Europos Komisija. TJT posėdžiuose, visų pirma Tarybos sesijose, gali dalyvauti valstybės narės.

               2.3.Numatomas Tarptautinės javų tarybos aktas

               2021 m. birželio 7 d. įvyksiančioje 53-iojoje TJT sesijoje rengiamasi priimti sprendimą dėl Konvencijos galiojimo pratęsimo dvejiems metams (toliau – numatomas aktas).

               Numatomo akto, kuris grindžiamas Konvencijos 33 straipsniu, tikslas – suteikti galimybę TJT tęsti savo darbą.

               Konvencijos galiojimas pratęsiamas nuo 2021 m. liepos 1 d. iki 2023 m. birželio 30 d.

               3.Pozicija, kurios turi būti laikomasi Sąjungos vardu

                  Tarybos sprendimu 96/88/EB
                     3
                   Europos Sąjungos sudaryta 1995 m. Prekybos javais konvencija galiojo iki 1998 m. birželio 30 d., o vėliau jos galiojimas buvo reguliariai pratęsiamas. Kiekvieną kartą Konvencijos galiojimas, remiantis jos 33 straipsniu, pratęsiamas ne ilgesniam kaip dvejų metų laikotarpiui. Paskutinį kartą ji buvo pratęsta TJT sprendimu 2019 m. birželio mėn. ir galioja iki 2021 m. birželio 30 d.

                  Europos Sąjunga visada buvo aktyvi TJT narė ir tolesnis Konvencijos galiojimo pratęsimas ne ilgesniam kaip dvejų metų laikotarpiui atitinka Sąjungos interesus. Sąjunga yra viena iš pagrindinių grūdų gamintojų ir viena iš didžiausių kviečių ir miežių eksportuotojų, taip pat didžiausia kukurūzų importuotoja.

               Šio pasiūlymo tikslas – prašyti Tarybos įgalioti Komisiją Europos Sąjungos vardu TJT balsuoti už Konvencijos galiojimo pratęsimą iki 2023 m. birželio 30 d. Oficialų sprendimą dėl Konvencijos galiojimo pratęsimo numatyta priimti 2021 m. birželio 7 d. vyksiančioje 53-iojoje TJT sesijoje, kuri greičiausiai bus rengiama vaizdo konferencijos būdu.

               4.Teisinis pagrindas

               4.1.Procedūrinis teisinis pagrindas

               4.1.1.Principai

               Sutarties dėl Europos Sąjungos veikimo (SESV) 218 straipsnio 9 dalyje numatyti sprendimai, kuriais „nustatomos pozicijos, kurios Sąjungos vardu priimamos susitarimu įsteigtame organe, kai tam organui reikia priimti teisinę galią turinčius aktus, išskyrus aktus, papildančius arba pakeičiančius susitarimo institucinę struktūrą“.

               Sąvoka „teisinę galią turintys aktai“ apima aktus, turinčius teisinę galią pagal aptariamą organą reglamentuojančias tarptautinės teisės normas. Ji taip pat apima priemones, kurios nėra privalomos pagal tarptautinę teisę, tačiau „gali stipriai paveikti Sąjungos teisės akto leidėjo priimamų teisės aktų [...] turinį“
                  4
               .

               4.1.2.Taikymas aptariamuoju atveju

               Numatomu TJT aktu pratęsiamas Konvencijos, kuri yra tarptautinis Sąjungai privalomas susitarimas, galiojimas. Taigi, numatomas aktas turi teisinę galią.

               Numatomu aktu Susitarimo institucinė struktūra nepapildoma ir nekeičiama.

               Todėl siūlomo sprendimo procedūrinis teisinis pagrindas yra SESV 218 straipsnio 9 dalis.

               4.2.Materialinis teisinis pagrindas

               4.2.1.Principai

               Sprendimo pagal SESV 218 straipsnio 9 dalį materialinis teisinis pagrindas pirmiausia priklauso nuo numatomo akto, dėl kurio Europos Sąjungos vardu nustatoma pozicija, tikslo ir turinio. Jeigu numatomu aktu siekiama dviejų tikslų arba jį sudaro dvi dalys ir jeigu vieną iš tų tikslų ar dalių galima laikyti pagrindiniu tikslu arba pagrindine dalimi, o kita dalis ar kiti tikslai yra tik papildomi, sprendimas pagal SESV 218 straipsnio 9 dalį turi būti grindžiamas tik vienu materialiniu teisiniu pagrindu – tuo, kurio reikalauja pagrindinis ar svarbesnis tikslas arba dalis.

               4.2.2.Taikymas aptariamuoju atveju

               Pagrindinis numatomo akto tikslas ir turinys yra susiję su prekyba žemės ūkio produktais.

               Todėl siūlomo sprendimo materialinis teisinis pagrindas yra SESV 207 straipsnio 4 dalies pirma pastraipa.

               4.3.Išvada

               Siūlomo sprendimo teisinis pagrindas turėtų būti SESV 207 straipsnio 4 dalies pirma pastraipa kartu su 218 straipsnio 9 dalimi.

               5.Numatomo akto paskelbimas

               TJT aktu bus pratęstas Konvencijos galiojimas, todėl tikslinga priimtą Tarybos sprendimą paskelbti Europos Sąjungos oficialiajame leidinyje.

               2021/0065 (NLE)

               Pasiūlymas

               TARYBOS SPRENDIMAS

               dėl pozicijos, kurios Europos Sąjungos vardu turi būti laikomasi Tarptautinėje javų taryboje, dėl 1995 m. Prekybos javais konvencijos galiojimo pratęsimo

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 9 dalimi,

               atsižvelgdama į Europos Komisijos pasiūlymą,

               kadangi:

               (1)Tarybos sprendimu 96/88/EB
                  5
                Sąjunga sudarė 1995 m. Prekybos javais konvenciją (toliau – Konvencija) ir ši įsigaliojo 1995 m. liepos 1 d. Konvencija buvo sudaryta trejų metų laikotarpiui;

               (2)pagal Konvencijos 33 straipsnį Tarptautinė javų taryba Konvencijos galiojimą kiekvieną kartą gali pratęsti tolesniam ne ilgesniam kaip dvejų metų laikotarpiui. Nuo Konvencijos sudarymo ji buvo reguliariai pratęsiama kitiems dvejų metų laikotarpiams. Paskutinį kartą Konvencija buvo pratęsta Tarptautinės javų tarybos sprendimu 2019 m. birželio 10 d.
                  6
                ir galioja iki 2021 m. birželio 30 d.;

               (3)2021 m. birželio 7 d. vyksiančioje 53-iojoje sesijoje Tarptautinė javų taryba turi nuspręsti dėl Konvencijos galiojimo pratęsimo dar vienam ne ilgesniam kaip dvejų metų laikotarpiui – nuo 2021 m. liepos 1 d. iki 2023 m. birželio 30 d.;

               (4)Konvencijos galiojimo pratęsimas atitinka Sąjungos interesus, todėl tikslinga nustatyti poziciją, kurios Sąjungos vardu turi būti laikomasi 53-iojoje Tarptautinės javų tarybos sesijoje,

               PRIĖMĖ ŠĮ SPRENDIMĄ:

               1 straipsnis

               Pozicija, kurios Sąjungos vardu turi būti laikomasi 53-iojoje Tarptautinės javų tarybos sesijoje, yra balsuoti už 1995 m. Prekybos javais konvencijos galiojimo pratęsimą dar vienam ne ilgesniam kaip dvejų metų laikotarpiui – nuo 2021 m. liepos 1 d. iki 2023 m. birželio 30 d.

               2 straipsnis

               Šis sprendimas skirtas Komisijai.

               Priimta Briuselyje

                     Tarybos vardu

                     Pirmininkas

                        FINANSINĖ PAŽYMA

                        FinancSt/10/
                           PSH/pl/914809

                        6.221.2022.1

                        DATA 2021 01 18

                        1.

                        BIUDŽETO IŠLAIDŲ KATEGORIJA

                        14 20 03 06 Tarptautiniai susitarimai žemės ūkio srityje

                        ASIGNAVIMAI

                        B2021  6 300 000 EUR

                        2.

                        PAVADINIMAS

                        Pasiūlymas dėl Tarybos sprendimo dėl pozicijos, kurios Europos Sąjungos vardu turi būti laikomasi Tarptautinėje javų taryboje, dėl 1995 m. Prekybos javais konvencijos galiojimo pratęsimo

                        3.

                        TEISINIS PAGRINDAS Sutarties dėl Europos Sąjungos veikimo 207 straipsnis kartu su 218 straipsnio 9 dalimi

                        4.

                        TIKSLAI

                        Pratęsti dabartinės Prekybos javais konvencijos galiojimą dar dvejiems metams (nuo 2021 m. liepos 1 d. iki 2021 m. birželio 30 d.)

                        5.

                        FINANSINIS POVEIKIS

                        12 MĖN. LAIKOTARPIS

                           (milijonais EUR)

                        EINAMIEJI FINANSINIAI METAI

                        2021

                        (milijonais EUR)

                        KITI FINANSINIAI METAI

                        2022

                        (milijonais EUR)

                        5.0

                        IŠLAIDOS

                        -
                              ES BIUDŽETO
                           (GRĄŽINAMOSIOS IŠMOKOS IR (ARBA) INTERVENCIJOS)

                        -
                              NACIONALINIŲ INSTITUCIJŲ

                        -
                              KITOS

                        0,42

                        0,39

                        5.1

                        PAJAMOS

                        -
                              ES NUOSAVI IŠTEKLIAI
                           (MOKESČIAI IR (ARBA) MUITAI)

                        -
                              NACIONALINĖS

                        2023

                        5.0.1.

                        NUMATOMOS IŠLAIDOS

                        -

                        5.1.1.

                        NUMATOMOS PAJAMOS

                        5.2

                        SKAIČIAVIMO METODAS. Pagrįstas prielaidomis apie numatomą ES balsų skaičių (kuris kiekvienais metais būna skirtingas) ir numatomą sumą, už kiekvieną balsą mokėtiną svarais sterlingų (GBP).

                        6.0

                        AR PROJEKTAS GALI BŪTI FINANSUOJAMAS IŠ ASIGNAVIMŲ, ĮTRAUKTŲ Į ATITINKAMĄ EINAMOJO BIUDŽETO SKYRIŲ?

                        TAIP

                        6.1

                        AR PROJEKTAS GALI BŪTI FINANSUOJAMAS PERKELIANT LĖŠAS IŠ VIENO EINAMOJO BIUDŽETO SKYRIAUS Į KITĄ?

                        -

                        6.2

                        AR REIKĖS PAPILDOMO BIUDŽETO?

                        -

                        6.3

                        AR ASIGNAVIMUS REIKĖS ĮTRAUKTI Į BŪSIMUS BIUDŽETUS?

                        TAIP

                        PASTABOS

                        Faktiškai mokėtina suma gali skirtis priklausomai nuo galutinio ES skirtų balsų skaičiaus, nuo sumos, už kiekvieną balsą mokėtinos svarais sterlingų, ir nuo EUR bei GBP valiutos kurso.

                     (1)

                        OL L 21, 1996 1 27, p. 47.

                     (2)

                        TJT veiklos metai – finansiniai metai, trunkantys nuo liepos 1 d. iki birželio 30 d.

                     (3)

                        OL L 21, 1996 1 27, p. 47.

                     (4)

                        2014 m. spalio 7 d. Teisingumo Teismo sprendimo Vokietija prieš Tarybą, C-399/12, ECLI:EU:C:2014:2258, 63 ir 64 punktai.

                     (5)

                        1995 m. gruodžio 19 d. Tarybos sprendimas 96/88/ΕΒ dėl Europos bendrijos Prekybos javais konvencijos ir Pagalbos maistu konvencijos, sudarančių 1995 m. Tarptautinį susitarimą dėl javų, patvirtinimo (OL L 21, 1996 1 27, p. 47).

                     (6)

                        2019 m. gegužės 17 d. Tarybos sprendimas (ES) 2019/813 dėl pozicijos, kurios Europos Sąjungos vardu turi būti laikomasi Tarptautinėje javų taryboje, dėl 1995 m. Prekybos javais konvencijos galiojimo pratęsimo (OL L 133, 2019 5 21, p. 19).


               EUROPOS KOMISIJA
            Briuselis, 2021 05 10
            COM(2021) 230 final
            2021/0117(NLE)
            Pasiūlymas
            TARYBOS SPRENDIMAS
            dėl pozicijos, kurios Europos Sąjungos vardu turi būti laikomasi Asociacijos taryboje, įsteigtoje 2002 m. balandžio 22 d. Europos ir Viduržemio jūros regiono šalių susitarimu, įsteigiančiu Europos bendrijos bei jos valstybių narių ir Alžyro Liaudies Demokratinės Respublikos asociaciją

               AIŠKINAMASIS MEMORANDUMAS

               1.Pasiūlymo dalykas

               Šis pasiūlymas teikiamas dėl sprendimo, kuriuo nustatoma pozicija, kurios Sąjungos vardu turi būti laikomasi ES ir Alžyro asociacijos taryboje, dėl numatomo sprendimo, kuriuo siekiama spręsti Asociacijos susitarimo Šalių ginčą, priėmimo.

               2.Pasiūlymo aplinkybės

               Pasiūlymas susijęs su 2002 m. balandžio 22 d. Europos ir Viduržemio jūros regiono šalių susitarimu, įsteigiančiu Europos bendrijos bei jos valstybių narių ir Alžyro Liaudies Demokratinės Respublikos asociaciją (toliau – Asociacijos susitarimas). Susitarimas įsigaliojo 2005 m. rugsėjo 1 d.

               Asociacijos taryba Asociacijos susitarimo 92 straipsnio pirmoje pastraipoje įsteigta kaip aukščiausia šio susitarimo valdymo institucija. Asociacijos taryba yra atsakinga už pagrindinių klausimų, kylančių įgyvendinant Asociacijos susitarimą, ir visų kitų dvišalių ar tarptautinių bendro intereso klausimų nagrinėjimą.

               Be to, Asociacijos susitarimo 100 straipsnio 2 dalyje nustatyta, kad Asociacijos taryba, priimdama sprendimą, gali spręsti visus ginčus, dėl kurių viena iš Šalių į ją kreipėsi pagal Asociacijos susitarimo 100 straipsnio 1 dalį.

               Numatomo sprendimo tikslas – spręsti ginčą, dėl kurio 2020 m. birželio 24 d. Europos Sąjunga kreipėsi į Asociacijos tarybą.

               Sprendimą, taikant rašytinę procedūrą, planuojama priimti kuo greičiau, vėliausiai kitame Asociacijos tarybos posėdyje.

               Numatomas sprendimas Šalims taps privalomas pagal Asociacijos susitarimo 94 straipsnio antrą pastraipą ir 100 straipsnio 3 dalį.

               3.Pozicija, kurios turi būti laikomasi Sąjungos vardu

               2020 m. birželio 24 d. Europos Komisijos (Prekybos generalinio direktorato) verbaline nota Europos Sąjunga kreipėsi į Asociacijos tarybą dėl ginčo, susijusio su Europos Sąjungos ir Alžyro asociacijos susitarimo aiškinimu ir taikymu.

               Šis ginčas kilo 2015 m. Alžyrui pradėjus taikyti įvairias dvišalės prekybos su Europos Sąjunga kliūtis. 2018 m. gegužės mėn. dėl nustatytomis priemonėmis sukeltų prekybos problemų Asociacijos taryba bendroje deklaracijoje paragino Šalis kuo greičiau spręsti ginčą. Šiuo tikslu 2018 m. buvo įsteigta ir keturis posėdžius surengė aukšto lygio darbo grupė.

               Nepaisant pakartotinių aukšto lygio intervencijų ir tikslinių Europos Sąjungos politinių pastangų, ginčas vis dar neišspręstas. Todėl buvo būtina oficialiai kreiptis į Asociacijos tarybą, kad ji šį ginčą spręstų pagal Asociacijos susitarimo 100 straipsnį.

               Ginčas dėl Asociacijos susitarimo taikymo ir aiškinimo visų pirma susijęs su toliau aprašytomis Alžyro nustatytomis priemonėmis.

               a)2018 m. sausio 7 d. Alžyras priėmė Vykdomąjį potvarkį Nr. 18-02, kuriame numatytas draudimas importuoti tam tikrus produktus. Vėliau atitinkamų produktų sąrašas buvo keletą kartų iš dalies pakeistas, paskutinį kartą – 2019 m. sausio 27 d. Vykdomuoju potvarkiu Nr. 19-12; šiuo metu į sąrašą įtraukti automobiliai ir asmeninės transporto priemonės, priskiriamos 8701–8705 muitų tarifo pozicijoms. Įtariama, kad ši priemonė nesuderinama, be kita ko, su Asociacijos susitarimo 17 straipsniu, nes ja nustatomi nauji kiekybiniai prekių importo į Alžyrą apribojimai arba lygiaverčio poveikio priemonės.

               b)2018 m. liepos 11 d. Alžyras priėmė Įstatymą Nr. 18-13 dėl 2018 m. papildomo finansų įstatymo, kuriuo nustatomas papildomas muitas, vadinamasis laikinasis papildomas apsaugos muitas. 2018 m. rugsėjo 25 d. Alžyras priėmė Vykdomąjį potvarkį Nr. 18-230, kuriuo nustatomos prekių, kurioms taikomas laikinasis papildomas apsaugos muitas, sąrašo sudarymo ir atitinkamų tarifų nustatymo taisyklės. Remiantis šiomis taisyklėmis 2019 m. sausio 26 d. Prekybos ministerijos įsakymu, įsigaliojusiu 2019 m. sausio 27 d., nustatytas prekių, kurioms taikomas laikinasis papildomas apsaugos muitas, sąrašas. Šis sąrašas buvo iš dalies pakeistas 2019 m. balandžio 8 d. Prekybos ministerijos įsakymu. Šio muito dydis – 30–200 proc. prekių vertės. Iš viso iš dalies pakeistame sąraše yra daugiau kaip 992 tarifų eilutės, skirtos žemės ūkio produktams, perdirbtiems žemės ūkio produktams ir įvairioms vartojimo prekėms. Įtariama, kad priimdamas šias priemones Alžyras nesilaiko Asociacijos susitarimo 9 straipsnyje nustatytos pareigos palaipsniui panaikinti į Alžyrą importuojamiems Europos Sąjungos kilmės produktams taikomus muitus ir lygiaverčio poveikio mokesčius. Įtariama, kad Alžyras taip pat nesilaiko Asociacijos susitarimo 14 straipsnyje numatytos tvarkos dėl žemės ūkio produktų, žuvininkystės produktų ir perdirbtų žemės ūkio produktų. Galiausiai, įtariama, kad nustatydamas naujus importo muitus arba lygiaverčio poveikio mokesčius, Alžyras nesilaiko Asociacijos susitarimo 17 straipsnio.

               c)2017 m. gruodžio 27 d. Alžyras priėmė Įstatymą Nr. 17-11 dėl 2018 m. finansų įstatymo. Šio įstatymo 115 straipsniu muitai buvo padidinti 129 tarifų eilutėms, kurios, be kita ko, apima telekomunikacijų komponentus, modemus, kabelius ir elektros prietaisus. Tam tikriems produktams taikomas muito tarifas padidėjo nuo pradinio taikytino 0–5 proc. tarifo iki 30 proc. tarifo, o kitiems produktams – nuo pradinio 30 proc. tarifo iki 60 proc. tarifo. Įtariama, kad ši priemonė nesuderinama, be kita ko, su Asociacijos susitarimo 17 straipsniu, nes priimdamas šią priemonę Alžyras šiems importuojamiems produktams taiko naujus muitus.

               d)2015 m. Alžyras 2015 m. liepos 15 d. Įstatymu Nr. 15-15 dėl prekių importui ir eksportui taikomų bendrųjų taisyklių ir 2016 m. gruodžio 6 d. Vykdomuoju potvarkiu Nr. 15-306, kuriuo nustatomos produktų ir prekių importo ir eksporto licencijavimo tvarkos įgyvendinimo sąlygos ir tvarka, nustatė importo ir eksporto licencijų išdavimo tvarką. Ši licencijų išdavimo tvarka susijusi su automatiškai ir neautomatiškai išduodamomis licencijomis ir suteikia vyriausybei įgaliojimus importo licencijas išduoti užsiregistravus Prekybos ministerijos administraciniuose sąrašuose. Įtariama, kad ši priemonė nesuderinama, be kita ko, su Asociacijos susitarimo 17 straipsniu, nes ja nustatomas naujų kiekybinių apribojimų arba lygiaverčio poveikio priemonių teisinis pagrindas.

               e)2019 m. rugsėjo 30 d. Alžyro bankų ir finansų įstaigų profesinė asociacija (ABEF) paskelbė aplinkraštį Nr. 479/DG/2019, kuriame daroma nuoroda į 2019 m. rugsėjo 29 d. Finansų ministerijos kabineto vadovo raštą Nr. 189/CC/MF/2019, kuriuo nustatomos naujos ribojamosios mobiliųjų telefonų ir buitinių elektros prietaisų importo priemonės, apimančios tris elementus. Pirma, atsiskaitymui už importuojamas prekes nustatomas privalomas devynių mėnesių atidėjimo laikotarpis. Antra, ekonominės veiklos vykdytojų, kai tai įmanoma, kiekvienu atveju reikalaujama pirmiausia naudotis nacionaliniais jūrų transporto pajėgumais. Trečia, importuoti leidžiama tik pagal sutartis, pagal kurias, kiek įmanoma, taikoma Incoterms FOB sąlyga. Nuo 2019 m. gruodžio 31 d. įpareigojimas taikyti FOB sąlygą buvo išplėstas visiems importuojamiems produktams. 2019 m. gruodžio 25 ir 26 d. paskelbti du paskesni aplinkraščiai: Nr. 643/DG/2019 ir Nr. 645/DG/2019, kuriuose pateikiama papildomos informacijos apie tai, kaip įgyvendinti įpareigojimą naudotis nacionalinių jūrų vežėjų paslaugomis ir taikyti FOB sąlygą. Įtariama, kad šios priemonės, be kita ko, kiek tai susiję su atsiskaitymo sąlygomis ir FOB sąlyga, yra nesuderinamos, be kita ko, su Asociacijos susitarimo 17 straipsniu, nes jos gali būti laikomos naujais kiekybiniais produktų importo į Alžyrą apribojimais arba lygiaverčio poveikio priemone. Šios priemonės taip pat nesuderinamos su Asociacijos susitarimo 30, 32 ir 34 straipsniais, nes, kaip įtariama, jomis Alžyras nesilaiko pareigų, susijusių su Europos Sąjungos paslaugomis ir paslaugų teikėjais. Be to, kalbant apie jūrų transportą, visų pirma Alžyro nustatytą įpareigojimą naudotis nacionalinių jūrų vežėjų paslaugomis, įtariama, kad Alžyras nesilaiko laisvo patekimo į tarptautinę rinką  ir komercinių krovinių vežimo principo ir taiko priemones, kurios, įtariama, yra užslėpti suvaržymai arba daro diskriminacinį poveikį laisvei teikti tarptautinio jūrų transporto paslaugas. Be to, įtariama, kad atsiskaitymui už prekes nustatydamas devynių mėnesių atidėjimo laikotarpį Alžyras taip pat nesilaiko Asociacijos susitarimo 38 straipsnio.

               Dėl pirmiau minėtų Alžyro taikomų ribojamųjų priemonių labai sumažėjo Alžyro ir Europos Sąjungos prekyba atitinkamomis prekėmis ir paslaugomis.

               Po to, kai dėl ginčo buvo kreiptasi į Asociacijos tarybą, 2020 m. rugsėjo 29 d. ir gruodžio 7 d. surengtos konsultacijos. Šių konsultacijų metu Šalys pradėjo diskusijas dėl Asociacijos tarybos sprendimo projekto.

               2020 m. spalio 28 d. įvykusiame 7-ame Investicijų, prekybos ir paslaugų pakomitečio posėdyje ir neoficialiame Asociacijos tarybos narių posėdyje Europos Sąjunga ir Alžyras patvirtino bendrą tikslą spręsti šį ginčą Asociacijos tarybos sprendimu.

               Asociacijos tarybos sprendime turi būti atsižvelgta į tai, kad pagal 2020 m. rugsėjo 29 d. posėdžio deklaraciją Alžyras, remdamasis savo vidaus teisės aktais, nenustatė automatiškai ir neautomatiškai išduodamų produktų importo ir eksporto licencijų išdavimo tvarkos.

               Be to, 2020 m. gruodžio 7 d. posėdyje Alžyras nurodė ketinantis nuo 2021 m. sausio 1 d. panaikinti automobilių importo apribojimus.

               Asociacijos tarybos sprendime turi būti pateiktas bendras abiejų Šalių aiškinimas dėl Alžyro priimtų priemonių, kurios yra ginčo objektas, atitikties Asociacijos susitarimo nuostatoms ir nurodomi veiksmai, kurių turi imtis Alžyras. Šiuo atžvilgiu Alžyrui būtina nustatyti pereinamąjį laikotarpį ir procedūras, taikytinas tuo atveju, jei jis nesilaikytų sprendimo.

               Reikėtų pažymėti, kad Alžyras dar nepateikė savo pastabų dėl Asociacijos tarybos sprendimo projekto, pridėto prie pasiūlymo dėl Tarybos sprendimo. Todėl tikėtina, kad būsimose derybose projekto tekstas bus iš esmės pakeistas.

               4.Teisinis pagrindas

               4.1.Procedūrinis teisinis pagrindas

               Sutarties dėl Europos Sąjungos veikimo (SESV) 218 straipsnio 9 dalyje reglamentuojami sprendimai, kuriais „nustatomos pozicijos, kurios Sąjungos vardu priimamos susitarimu įsteigtame organe, kai tam organui reikia priimti teisinę galią turinčius aktus, išskyrus aktus, papildančius arba pakeičiančius susitarimo institucinę struktūrą“.

               Asociacijos taryba yra įsteigta susitarimu, būtent Asociacijos susitarimu.

               Aktas, kurį turi priimti Asociacijos taryba, yra teisinę galią turintis aktas. Vadovaujantis Asociacijos susitarimo 94 straipsnio antra pastraipa ir 100 straipsnio 3 dalimi, numatomas aktas bus privalomas pagal tarptautinę teisę.

               Numatomu aktu Susitarimo institucinė struktūra nepapildoma ir nekeičiama.

               Todėl siūlomo sprendimo procedūrinis teisinis pagrindas yra SESV 218 straipsnio 9 dalis.

               4.2.Materialinis teisinis pagrindas

               Sprendimo pagal SESV 218 straipsnio 9 dalį materialinis teisinis pagrindas pirmiausia priklauso nuo numatomo akto, dėl kurio Sąjungos vardu nustatoma pozicija, tikslo ir turinio.

               Pagrindinis numatomo akto tikslas ir turinys yra susiję su bendra prekybos politika.

               Todėl siūlomo sprendimo materialinis teisinis pagrindas yra SESV 207 straipsnio 4 dalies pirma pastraipa.

               4.3.Išvada

               Siūlomo sprendimo teisinis pagrindas turėtų būti SESV 207 straipsnio 4 dalies pirma pastraipa kartu su SESV 218 straipsnio 9 dalimi.

               5.NUMATOMO AKTO SKELBIMAS

               Kadangi Asociacijos tarybos aktu bus nustatytos Alžyrui taikomos papildomos laikinos nuo Asociacijos susitarime nustatytų pareigų leidžiančios nukrypti nuostatos, tikslinga priimtą aktą paskelbti Europos Sąjungos oficialiajame leidinyje.

               2021/0117 (NLE)

               Pasiūlymas

               TARYBOS SPRENDIMAS

               dėl pozicijos, kurios Europos Sąjungos vardu turi būti laikomasi Asociacijos taryboje, įsteigtoje 2002 m. balandžio 22 d. Europos ir Viduržemio jūros regiono šalių susitarimu, įsteigiančiu Europos bendrijos bei jos valstybių narių ir Alžyro Liaudies Demokratinės Respublikos asociaciją

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 9 dalimi,

               atsižvelgdama į Europos Komisijos pasiūlymą,

               kadangi:

               (1)2002 m. balandžio 22 d. Europos ir Viduržemio jūros regiono šalių susitarimas, įsteigiantis Europos bendrijos bei jos valstybių narių ir Alžyro Liaudies Demokratinės Respublikos asociaciją (toliau – Susitarimas), Sąjungos vardu buvo sudarytas 2005 m. liepos 18 d. Tarybos sprendimu 2005/690/EB
                  1
                ir įsigaliojo 2005 m. rugsėjo 1 d.;

               (2)Asociacijos taryba įsteigta Susitarimo 92 straipsnio pirma pastraipa;

               (3)pagal Susitarimo 100 straipsnio 2 dalį Asociacijos taryba gali priimti sprendimą, kad išspręstų ginčą, dėl kurio į ją kreipėsi viena iš Šalių;

               (4)2020 m. birželio 24 d. verbaline nota Europos Sąjunga kreipėsi į Asociacijos tarybą dėl ginčo, susijusio su Susitarimo aiškinimu ir taikymu;

               (5)ginčas susijęs su keliomis nuo 2015 m. Alžyro taikomomis prekybos priemonėmis, įskaitant automobilių importo draudimą, 992 tarifų eilutėms taikomų laikinųjų papildomų apsaugos muitų nustatymą, 129 tarifų eilutėms taikomų papildomų muitų nustatymą, importo ir eksporto licencijų išdavimo tvarkos nustatymą, atsiskaitymui už importuojamas prekes taikomo privalomo devynių mėnesių atidėjimo laikotarpio nustatymą ir kitus nurodymus dėl importui taikytinų sutartinių sąlygų;

               (6)2020 m. rugsėjo 29 d. ir gruodžio 7 d. vykusių konsultacijų metu Šalys pradėjo rengti Asociacijos tarybos sprendimo, kuriuo siekiama spręsti minėtą ginčą, projektą;

               (7)tikslinga nustatyti poziciją, kurios turi būti laikomasi Sąjungos vardu Asociacijos taryboje, nes numatomas sprendimas bus privalomas Sąjungai,

               PRIĖMĖ ŠĮ SPRENDIMĄ:

               1 straipsnis

               Pozicija, kurios turi būti laikomasi Sąjungos vardu Asociacijos taryboje, įsteigtoje 2002 m. balandžio 22 d. Europos ir Viduržemio jūros regiono šalių susitarimo, įsteigiančio Europos bendrijos bei jos valstybių narių ir Alžyro Liaudies Demokratinės Respublikos asociaciją, 92 straipsniu, grindžiama prie šio sprendimo pridedamu akto projektu.

               2 straipsnis

               Europos Komisija Asociacijos tarybos priimtą sprendimą paskelbia Europos Sąjungos oficialiajame leidinyje.

               3 straipsnis

               Šis sprendimas skirtas Komisijai.

               Priimta Briuselyje

                     Tarybos vardu

                     Pirmininkas

                     (1)

                        OL L 265, 2005 10 10, p. 1.

    ---documentbreak---

               EUROPOS KOMISIJA
            Briuselis, 2021 05 10
            COM(2021) 230 final
            PRIEDAS
            prie
            Pasiūlymo dėl Tarybos sprendimo
            dėl pozicijos, kurios Europos Sąjungos vardu turi būti laikomasi Asociacijos taryboje, įsteigtoje 2002 m. balandžio 22 d. Europos ir Viduržemio jūros regiono šalių susitarimu, įsteigiančiu Europos bendrijos bei jos valstybių narių ir Alžyro Liaudies Demokratinės Respublikos asociaciją

               PROJEKTAS

               ES IR ALŽYRO ASOCIACIJOS TARYBOS SPRENDIMAS NR. ...

               2021 m. XX XX d.

               kuriuo siekiama išspręsti ginčą, susijusį su Susitarimo taikymu ir aiškinimu

               ES IR ALŽYRO ASOCIACIJOS TARYBA,

               atsižvelgdama į Europos ir Viduržemio jūros regiono šalių susitarimą, įsteigiantį Europos bendrijos bei jos valstybių narių ir Alžyro Liaudies Demokratinės Respublikos asociaciją (toliau – Susitarimas), ypač į jo 100 straipsnio 2 dalį,

               atsižvelgdama į 2020 m. birželio 24 d. Europos Komisijos (Prekybos generalinio direktorato) verbalinę notą (2020)3283036, kuria Europos Sąjunga Asociacijos tarybai pagal Susitarimo 100 straipsnio 1 dalį perdavė ginčą dėl Susitarimo taikymo ir aiškinimo,

               kadangi:

               (1)
                     Susitarimas įsigaliojo 2005 m. rugsėjo 1 d. ir Šalių reikalaujama imtis visų reikiamų bendrųjų arba specialiųjų priemonių pareigoms pagal šį Susitarimą įvykdyti;

               (2)
                     nuo 2015 m. Alžyras taiko prekybos priemones, visų pirma aprašytas tolesnėse konstatuojamosiose dalyse, dėl kurių trikdoma Šalių dvišalė prekyba ir kurios prieštarauja Susitarimui;

               (3)
                     2018 m. sausio 7 d. Alžyras priėmė Vykdomąjį potvarkį Nr. 18-02, kuriame numatytas draudimas importuoti tam tikrus produktus. Vėliau atitinkamų produktų sąrašas buvo keletą kartų iš dalies pakeistas, paskutinį kartą – 2019 m. sausio 27 d. Vykdomuoju potvarkiu Nr. 19-12; šiuo metu į sąrašą įtraukti automobiliai ir asmeninės transporto priemonės, priskiriamos 8701–8705 muitų tarifo pozicijoms;

               (4)
                     2018 m. liepos 11 d. Alžyras priėmė Įstatymą Nr. 18-13 dėl 2018 m. papildomo finansų įstatymo, kuriuo nustatomas papildomas muitas, vadinamasis laikinasis papildomas apsaugos muitas, įgyvendinamas 2018 m. rugsėjo 25 d. Vykdomuoju potvarkiu Nr. 18-230, kuriuo nustatomos prekių, kurioms taikomas laikinasis papildomas apsaugos muitas, sąrašo sudarymo ir atitinkamų tarifų nustatymo taisyklės, ir 2019 m. sausio 26 d. Prekybos ministerijos įsakymu, įsigaliojusiu 2019 m. sausio 27 d. Taip sudarytas prekių, kurioms taikomas laikinasis papildomas apsaugos muitas, sąrašas buvo iš dalies pakeistas 2019 m. balandžio 8 d. Prekybos ministerijos įsakymu;

               (5)
                     laikinojo papildomo apsaugos muito dydis – 30–200 proc. prekių vertės. Jis taikomas iš dalies pakeistam sąrašui, į kurį įtraukta daugiau kaip 992 tarifų eilutės, daugiausia skirtos žemės ūkio produktams, perdirbtiems žemės ūkio produktams ir įvairioms vartojimo prekėms;

               (6)
                     2017 m. gruodžio 27 d. Alžyras priėmė Įstatymą Nr. 17-11 dėl 2018 m. finansų įstatymo. Šio įstatymo 115a straipsniu buvo padidinti muitai, taikomi 129 tarifų eilutėms, kurios, be kita ko, apima telekomunikacijų komponentus, modemus, kabelius ir elektros prietaisus;

               (7)
                     tam tikriems produktams taikomi muitai padidėjo nuo pradinio taikytino 0–5 proc. tarifo iki 30 proc. tarifo, o kitiems produktams – nuo 30 proc. tarifo iki 60 proc. tarifo;

               (8)
                     Alžyras 2015 m. liepos 15 d. Įstatymu Nr. 15-15 dėl prekių importui ir eksportui taikomų bendrųjų taisyklių ir 2016 m. gruodžio 6 d. Vykdomuoju potvarkiu Nr. 15-306, kuriuo nustatomos produktų ir prekių importo ir eksporto licencijavimo tvarkos įgyvendinimo sąlygos ir tvarka, nustatė importo ir eksporto licencijų išdavimo tvarką;

               (9)
                     minėta licencijų išdavimo tvarka susijusi su automatiškai ir neautomatiškai išduodamomis licencijomis ir suteikia vyriausybei įgaliojimus reikalauti, kad importo licencijos būtų išduodamos užsiregistravus Prekybos ministerijos administraciniuose sąrašuose;

               (10)
                     2019 m. rugsėjo 30 d. Alžyro bankų ir finansų įstaigų profesinė asociacija (ABEF) paskelbė aplinkraštį Nr. 479/DG/2019, kuriame daroma nuoroda į 2019 m. rugsėjo 29 d. Finansų ministerijos kabineto vadovo raštą Nr. 189/CC/MF/2019, kuriuo nustatomos naujos ribojamosios mobiliųjų telefonų ir buitinių elektros prietaisų importo priemonės, apimančios tris toliau nurodytus elementus:

               a) atsiskaitymui už importuojamas prekes nustatomas privalomas devynių mėnesių atidėjimo laikotarpis;

               b) ekonominės veiklos vykdytojų, kai tai įmanoma, kiekvienu atveju reikalaujama pirmiausia naudotis nacionaliniais jūrų transporto pajėgumais ir

               c) leidžiamas importas tik pagal sutartis, pagal kurias, kiek įmanoma, taikoma Incoterms FOB sąlyga. Nuo 2019 m. gruodžio 31 d. šis reikalavimas buvo pradėtas taikyti visiems importuojamiems produktams;

               (11)
                     2019 m. gruodžio 25 ir 26 d. paskelbtuose aplinkraščiuose Nr. 643/DG/2019 ir Nr. 645/DG/2019 pateikta papildomos informacijos apie tai, kaip įgyvendinti įpareigojimą naudotis nacionalinių jūrų vežėjų paslaugomis ir taikyti FOB sąlygą;

               (12)
                     Europos Sąjunga atkreipia dėmesį į neigiamą nustatytų priemonių poveikį prekybai;

               (13)
                     2018 m. gegužės mėn. Asociacijos taryba bendroje deklaracijoje paragino Šalis kuo greičiau spręsti ginčą;

               (14)
                     2018 m. buvo įsteigta ir keturis posėdžius surengė aukšto lygio darbo grupė. Nepaisant pakartotinių aukšto lygio intervencijų ir tikslinių politinių pastangų, sprendimas vis dar nerastas;

               (15)
                     Europos Sąjunga mano, kad pirmiau nurodytos priemonės nesuderinamos su Susitarime nustatytomis teisėmis ir pareigomis, ypač su Susitarimo 9, 14, 17, 30, 32, 34 ir 38 straipsniais;

               (16)
                     2020 m. birželio 24 d. Europos Sąjunga kreipėsi į Asociacijos tarybą pagal Susitarimo 100 straipsnio 1 dalį ir pateikė visą informaciją, būtiną ginčui nagrinėti, kad būtų rastas abiem pusėms priimtinas sprendimas;

               (17)
                     2020 m. rugsėjo 29 d. ir gruodžio 7 d. Šalys surengė konsultacijas;

               (18)
                     Alžyras pareiškė, kad nustatytomis priemonėmis siekiama apsaugoti besivystančias pramonės šakas vykdant ekonomikos įvairinimo politiką, nustatyti apsaugos priemones dėl importo spaudimą patiriančiuose ekonomikos sektoriuose, išvengti nesąžiningos konkurencijos ir pašalinti didelius mokėjimų balanso sunkumus;

               (19)
                     Europos Sąjunga mano, kad neįvykdytos esminės nukrypti leidžiančių nuostatų taikymo sąlygos, nurodytos 11 straipsnyje (dėl besivystančių pramonės šakų), 22 straipsnyje (dėl dempingo), 24 straipsnyje (dėl apsaugos priemonių) arba 40 straipsnyje (dėl mokėjimų balanso) ir kad Alžyras taip pat nesilaikė tokių priemonių priėmimo procedūrinių sąlygų, kaip antai surengti išankstines Šalių konsultacijas ir tam tikrais atvejais siekti, kad Asociacijos taryba priimtų sprendimą;

               (20)
                     Šalys sutinka, kad ginčas būtų išspręstas priimant sprendimą,

               NUSPRENDĖ:

               1 straipsnis

               1.
                     Šalys pritaria aiškinimui, kad Alžyro nustatytas draudimas importuoti automobilius ir asmenines transporto priemones, priskiriamas 8701–8705 pozicijoms, yra naujas kiekybinis prekių importo apribojimas arba lygiaverčio poveikio priemonė, nesuderinama su Susitarimo 17 straipsniu. Susitarimo 11 straipsnis, kuriuo Šalims leidžiama taikyti leidžiančias nukrypti nuostatas besivystančioms pramonės šakoms, netaikomas Susitarimo 17 straipsnyje nustatytoms pareigoms.

               2.
                     Alžyras įsipareigoja panaikinti šį apribojimą ne vėliau kaip [...].

               2 straipsnis

               1.
                     Šalys pritaria aiškinimui, kad Alžyro nustatyti laikinieji papildomi apsaugos muitai yra nesuderinami su pareiga palaipsniui panaikinti į Alžyrą importuojamiems Europos Sąjungos kilmės pramonės produktams taikomus muitus ir lygiaverčio poveikio mokesčius pagal Asociacijos susitarimo 9 straipsnį ir Susitarimo 14 straipsnyje numatytą tvarką, taikomą žemės ūkio, žuvininkystės ir perdirbtiems žemės ūkio produktams. Be to, laikinieji papildomi apsaugos muitai yra nauji importo muitai arba lygiaverčio poveikio mokesčiai, kurie draudžiami pagal Susitarimo 17 straipsnį.

               2.
                     Neįvykdytos Susitarimo 24 straipsnyje numatytų apsaugos priemonių arba priemonių, būtinų dideliems mokėjimų balanso sunkumams pašalinti, taikymo sąlygos.

               3.
                     Alžyras įsipareigoja ne vėliau kaip [...] sumažinti laikinojo papildomo muito tarifą iki 50 proc. teisės aktais nustatytos normos ir ne vėliau kaip [...] panaikinti tokius muitus Europos Sąjungos kilmės produktams.

               3 straipsnis

               1.
                     Šalys pritaria aiškinimui, kad 129 tarifų eilučių telekomunikacijų komponentams, modemams, kabeliams ir elektros prietaisams taikomų muitų padidinimas nuo pradinio 0–5 proc. tarifo tam tikriems produktams iki 30 proc., o kitiems produktams – nuo pradinio 30 proc. tarifo iki 60 proc. tarifo, yra nesuderinamas su Susitarimo 9 straipsnyje numatytu muitų mažinimu ir Susitarimo 17 straipsnyje nustatytu draudimu didinti muitus.

               2.
                     Neįvykdytos esminės nukrypti leidžiančių nuostatų taikymo sąlygos, nurodytos 11 straipsnyje (dėl besivystančių pramonės šakų), taip pat Susitarimo 24 straipsnyje numatytų apsaugos priemonių arba priemonių, būtinų dideliems mokėjimų balanso sunkumams pašalinti, taikymo sąlygos.

               3.
                     Alžyras įsipareigoja ne vėliau kaip [...] panaikinti padidintą muitų, taikomų Europos Sąjungos kilmės produktams, dalį.

               4 straipsnis

               Šalys įsipareigoja pagal Susitarimo 17 straipsnį Šalių kilmės produktų importui ar eksportui netaikyti automatiškai arba neautomatiškai išduodamų licencijų tvarkos, išskyrus atvejus, kai taikoma Asociacijos susitarime numatyta nukrypti leidžianti nuostata.

               5 straipsnis

               1.
                     Šalys pripažįsta, kad teisiškai neprivalomos rekomendacijos vis dėlto gali būti laikomos prekybos kliūtimis, nesuderinamomis su Susitarime nustatytomis pareigomis. Šalys pritaria aiškinimui, kad atsiskaitymui už importuojamas prekes nustatytas privalomas devynių mėnesių atidėjimo laikotarpis, nurodymas ekonominės veiklos vykdytojams pirmiausia, jei įmanoma, kiekvienu atveju naudotis nacionaliniais jūrų transporto pajėgumais, ir nurodymas leisti importą tik pagal sutartis, pagal kurias, kiek įmanoma, taikoma Incoterms FOB sąlyga, yra nesuderinamas su Susitarimo 17, 30, 32 ir 34 straipsniais.

               2.
                     Neįvykdytos Susitarimo 40 straipsnyje numatytos priemonių, būtinų dideliems mokėjimų balanso sunkumams pašalinti, taikymo sąlygos.

               3.
                     Alžyras įsipareigoja ne vėliau kaip [...] panaikinti 1 dalyje minimus nurodymus ir rekomendacijas.

               6 straipsnis

               1.
                     Alžyras praneša Europos Komisijos Prekybos generaliniam direktoratui apie priemones, kurių jis ėmėsi, kad įvykdytų Asociacijos susitarimo 1 straipsnio 2 dalyje, 2 straipsnio 3 dalyje, 3 straipsnio 3 dalyje ir 5 straipsnio 3 dalyje nustatytas pareigas. Alžyras pranešimo kopiją nusiunčia Asociacijos tarybai ir Pramonės, prekybos ir investicijų pakomitečiui.

               2.
                     Europos Sąjungos raštišku prašymu Alžyras pateikia papildomos informacijos apie priemones, kurių imtasi Susitarime nustatytoms pareigoms vykdyti.

               7 straipsnis

               Jei Alžyras per 15 dienų nuo taikomoje nuostatoje nurodyto laikotarpio pabaigos nepraneša apie šiam sprendimui įgyvendinti skirtą priemonę arba jei Europos Sąjunga mano, kad priemonės, apie kurias pranešta, yra nepakankamos, Europos Sąjungai leidžiama sustabdyti nuolaidų taikymą ar bet kokios kitos Susitarime nustatytos pareigos vykdymą pagal Susitarimo 104 straipsnio 2 dalį, atsižvelgiant į tai, kad Asociacijos taryba gavo visą susijusią informaciją, reikalingą išsamiai padėties analizei atlikti, kad būtų rastas Šalims priimtinas sprendimas.

               8 straipsnis

               Šis sprendimas įsigalioja jo priėmimo dieną.

               Priimta … (data)

               Asociacijos tarybos vardu

               Pirmininkas

               ……


               EUROPOS KOMISIJA
            Briuselis, 2019 06 12
            COM(2019) 268 final
            2019/0131(NLE)
            Pasiūlymas
            TARYBOS SPRENDIMAS
            dėl Europos Sąjungos ir Ukrainos susitarimo pasikeičiant laiškais, kuriuo iš dalies keičiamos paukštienai ir paukštienos gaminiams taikomos prekybos lengvatos, numatytos Europos Sąjungos, Europos atominės energijos bendrijos bei jų valstybių narių ir Ukrainos asociacijos susitarime, pasirašymo Europos Sąjungos vardu ir laikino taikymo

               AIŠKINAMASIS MEMORANDUMAS

               1.PASIŪLYMO APLINKYBĖS

               •Pasiūlymo pagrindimas ir tikslai

                  Europos Sąjungos, Europos atominės energijos bendrijos bei jų valstybių narių ir Ukrainos asociacijos susitarimas (toliau – Asociacijos susitarimas), apimantis išsamią ir visapusišką laisvosios prekybos erdvę, įsigaliojo 2017 m. rugsėjo 1 d. Be kitų dalykų, Asociacijos susitarime pateikiamos lengvatinės dvišalės prekybos prekėmis nuostatos.

                  Nuo 2016 m. vidurio iš Ukrainos į ES vis didesniais kiekiais pradėti importuoti naujos rūšies paukštienos gabalai. Šie naujoviški gabalai – tai įprasta krūtinėlė su sparnelių žastikauliais, kurie sudaro tik labai nedidelę dalį viso paukštienos gabalo svorio. Šį gabalą šiek tiek pakeitus jis ES gali būti parduodamas kaip paukštienos krūtinėlė. Spartus šios konkrečios rūšies paukštienos gabalų importo be muito didėjimas, kurio nebuvo ir kurio galimybės nebuvo galima numatyti per derybas dėl Asociacijos susitarimo, silpnina Asociacijos susitarimo paukštienos krūtinėlių apsaugos nuostatas ir gali sutrikdyti trapią ES paukštienos rinkos pusiausvyrą. 2018 m. gruodžio 20 d. Taryba įgaliojo Komisiją pradėti derybas su Ukraina, siekiant rasti sprendimą iš dalies pakeičiant paukštienai ir paukštienos gaminiams taikomas prekybos lengvatas, numatytas Asociacijos susitarime.

                  Derybos vyko nuo 2019 m. sausio 29 d. iki vasario 22 d. ir buvo užbaigtos 2019 m. kovo 19 d. Susitarta įtraukti dvi muitų tarifų eilutes KN 0207 13 70 ir 0207 14 70 į galiojančią 18 400 tonų tarifinę kvotą (TK), kuri 2021 m. bus padidinta iki 20 000 tonų (eilės Nr. 09.4273), o kvotos dydį padidinti 50 000 tonų. Tuomet kvotą viršijančiam importui pagal muitų tarifų eilutes KN 0207 13 70 ir 0207 14 70 būtų taikoma didžiausio palankumo režimo muito norma (100,8 EUR/100 kg grynojo svorio).

               •Suderinamumas su toje pačioje politikos srityje galiojančiomis nuostatomis

                  Pasiūlymu sukuriama stabili ir nuspėjama prekybos paukštiena aplinka ir užtikrinamas pagrįstas ir apskaičiuotas prekybos su Ukraina didėjimas. Jis atitinka Europos Sąjungos sutarties 3 straipsnio 5 dalyje nurodytą laisvos ir sąžiningos prekybos tikslą ir Sutarties dėl Europos Sąjungos veikimo (SESV) 206 straipsnyje nurodytą darnaus pasaulio prekybos plėtojimo tikslą.

               •Suderinamumas su kitomis Sąjungos politikos sritimis

                  Nurodyti tikslai atitinka bendrą žemės ūkio politiką, ypač jos tikslus pagal SESV 39 straipsnį, kuriame, be kita ko, nurodytas tikslas stabilizuoti rinkas.

               2.TEISINIS PAGRINDAS, SUBSIDIARUMO IR PROPORCINGUMO PRINCIPAI

               •Teisinis pagrindas

                  Sutarties dėl Europos Sąjungos veikimo (SESV) 207 straipsnis kartu su 218 straipsnio 4 dalimi.

               •Subsidiarumo principas (neišimtinės kompetencijos atveju)

                  Remiantis ES sutarties 5 straipsnio 3 dalimi, subsidiarumo principas netaikomas srityse, kuriose ES turi išimtinę kompetenciją. Bendra prekybos politika yra įtraukta į SESV 3 straipsnyje pateikiamą Sąjungos išimtinės kompetencijos sričių sąrašą. Ši politika apima derybas dėl prekybos susitarimų pagal, inter alia, SESV 207 straipsnį.

               •Proporcingumo principas

                  Pasiūlymas atitinka proporcingumo principą. Asociacijos susitarime paukštienai ir paukštienos gaminiams nustatytų muitų tarifų normų ir lengvatinių tarifinių kvotų pakeitimas yra vienintelis būdas išspręsti pirmiau nurodytą problemą ir pasiekti šio pasiūlymo tikslą.

               •Priemonės pasirinkimas

                  Europos Sąjungos Tarybos sprendimas.

               3.EX POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI

               •Galiojančių teisės aktų ex post vertinimas / tinkamumo patikrinimas

                  Netaikoma.

               •Konsultacijos su suinteresuotosiomis šalimis

                  Įvairios suinteresuotosios šalys, visų pirma Europos paukštienos sektorius, išreiškė Komisijai susirūpinimą dėl šių naujoviškų paukštienos gabalų, kuriuos iš esmės sudaro paukštienos krūtinėlė, importo iš Ukrainos į Sąjungą. Komisija atidžiai stebėjo paukštienos importą iš Ukrainos ir nuodugniai išnagrinėjo suinteresuotųjų šalių tvirtinimus šiuo konkrečiu klausimu.

               •Tiriamųjų duomenų rinkimas ir naudojimas

                  Komisija susisiekė su įvairiomis suinteresuotosiomis šalimis, kurios pateikė savo nuomonę konkrečiais joms susirūpinimą keliančiais patekimo į rinką klausimais, susijusiais su paukštienos importu be muito iš Ukrainos.

               •Poveikio vertinimas

                  Šis pasiūlymas nėra grindžiamas poveikio vertinimu. Kaip paaiškinta skirsnyje „Pasiūlymo pagrindimas ir tikslai“, naujoviškų paukštienos gabalų importas be muito sparčiai auga. Kadangi šiam importui netaikomi kiekybiniai apribojimai, dėl jo, jei prekybos šiuo produktu režimas nesikeis, gali būti silpninamos Asociacijos susitarimo paukštienos krūtinėlių apsaugos nuostatos (tarifinių kvotų forma) ir dėl to sutrikdyta trapi ES paukštienos rinkos pusiausvyra. Dėl to būtina skubiai spręsti šį klausimą. Komisija gavo daug Europos Parlamento narių ir Europos paukštienos sektoriaus rašytinių klausimų, kuriuose raginama rasti sprendimą.

                  Paskutinių dvejų kalendorinių metų (2016 ir 2017 m.) bendra importo į ES pagal dvi muitų tarifų eilutes KN 0207 13 70 ir 0207 14 70 vertė iš viso buvo 43,9 mln. EUR. Tai sudarė 23,9 % viso ES paukštienos importo iš Ukrainos 2016 ir 2017 m. ir 1,1 % viso ES paukštienos importo iš visų trečiųjų šalių tais dvejais kalendoriniais metais. 2018 m. importo vertė pasiekė 91,4 mln. EUR.

                  Pasiūlymu importas be muito pagal dvi muitų tarifų eilutes (KN kodai 0207 13 70 ir 0207 14 70) „kiti gabalai, švieži arba sušaldyti“ įtraukiamas į galiojančią paukštienos importui iš Ukrainos nustatytą tarifinę kvotą ir numatoma galimybė šioms dviem muitų tarifų eilutėms vėl taikyti didžiausio palankumo režimo muitą. Tai reiškia, kad Asociacijos susitarimu bus stabilizuota esama paukštienos importo iš Ukrainos į ES padėtis, o dvišalei prekybai tolesnių pasekmių nebus.

               •Reglamentavimo tinkamumas ir supaprastinimas

                  Netaikoma.

               •Pagrindinės teisės

                  Pasiūlymas nedarys poveikio pagrindinių teisių apsaugai.

               4.POVEIKIS BIUDŽETUI

                  Pasiūlymas nedarys poveikio ES biudžetui prarastų muitų pajamų forma.

               5.KITI ELEMENTAI

               •Įgyvendinimo planai ir stebėsena, vertinimas ir ataskaitų teikimo tvarka

                  Komisija ir toliau atidžiai stebės paukštienos importą iš trečiųjų šalių.

               2019/0131 (NLE)

               Pasiūlymas

               TARYBOS SPRENDIMAS

               dėl Europos Sąjungos ir Ukrainos susitarimo pasikeičiant laiškais, kuriuo iš dalies keičiamos paukštienai ir paukštienos gaminiams taikomos prekybos lengvatos, numatytos Europos Sąjungos, Europos atominės energijos bendrijos bei jų valstybių narių ir Ukrainos asociacijos susitarime, pasirašymo Europos Sąjungos vardu ir laikino taikymo

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 207 straipsnio 3 dalį ir 207 straipsnio 4 dalies pirmą pastraipą kartu su 218 straipsnio 5 dalimi,

               atsižvelgdama į Europos Komisijos pasiūlymą,

               kadangi:

               (1)Europos Sąjungos, Europos atominės energijos bendrijos bei jų valstybių narių ir Ukrainos asociacijos susitarimas
                  1
                (toliau – Asociacijos susitarimas) įsigaliojo 2017 m. rugsėjo 1 d.;

               (2)naujos rūšies paukštienos gabalas – tai įprasta krūtinėlė su sparnelių žastikauliais, kurią Sąjungoje šiek tiek pakeitus galima Sąjungoje parduoti kaip paukštienos krūtinėlę. Todėl dėl neriboto šių gabalų importo iš Ukrainos, kuris 2018 m. pasiekė 55 500 tonų, kyla pavojus, kad gali būti neigiamai paveiktos sąlygos, visų pirma tarifinės kvotos forma taikomi kiekybiniai apribojimai, kuriomis įprasti krūtinėlės gabalai pagal Asociacijos susitarimą gali būti importuojami į Sąjungą;

               (3)2018 m. gruodžio 20 d. Taryba įgaliojo Komisiją pradėti derybas su Ukraina, siekiant iš dalies pakeisti paukštienai ir paukštienos gaminiams taikomas prekybos lengvatas, numatytas Asociacijos susitarime. 2019 m. kovo 19 d. derybos sėkmingai baigtos. Todėl Europos Sąjungos ir Ukrainos susitarimas pasikeičiant laiškais, kuriuo iš dalies keičiamos paukštienai ir paukštienos gaminiams taikomos prekybos lengvatos, numatytos Asociacijos susitarime (toliau – Susitarimas), turėtų būti Sąjungos vardu pasirašytas su sąlyga, kad bus sudarytas vėliau;

               (4)siekiant greitai panaikinti potencialiai neriboto neapmuitinamo šių paukštienos gabalų importo riziką Susitarimas turėtų būti taikomas laikinai,

               PRIĖMĖ ŠĮ SPRENDIMĄ:

               1 straipsnis

               Europos Sąjungos ir Ukrainos susitarimo pasikeičiant laiškais, kuriuo iš dalies keičiamos paukštienai ir paukštienos gaminiams taikomos prekybos lengvatos, numatytos Asociacijos susitarime (toliau – Susitarimas), pasirašymas patvirtinamas Sąjungos vardu su sąlyga, kad tas Susitarimas bus sudarytas.

               Pasirašyti numatyto Susitarimo tekstas pridedamas prie šio sprendimo.

               2 straipsnis

               Tarybos generalinis sekretoriatas parengia įgaliojamąjį raštą, kuriuo Susitarimo derybininko nurodytam (-iems) asmeniui (-ims) suteikiami įgaliojimai pasirašyti Susitarimą su sąlyga, kad jis bus sudarytas.

               3 straipsnis

               Susitarimas laikinai taikomas nuo pirmos kito mėnesio po to, kai depozitaras gauna toliau nurodytus dokumentus, dienos:

               –
                     Sąjungos pranešimą apie procedūrų, reikalingų šiam tikslui, užbaigimą ir

               –
                     Ukrainos pranešimą apie ratifikavimo užbaigimą pagal jos procedūras ir taikytinus teisės aktus,

               atsižvelgiant į tai, kuri iš šių datų vėlesnė, kol Susitarimas įsigalios.

               4 straipsnis

               Šis sprendimas įsigalioja jo priėmimo dieną.

               Priimta Briuselyje

                     Tarybos vardu

                     Pirmininkas

                     (1)

                        OL L 161, 2014 5 29, p. 3.

    ---documentbreak---

               EUROPOS KOMISIJA
            Briuselis, 2019 06 12
            COM(2019) 268 final
            PRIEDAS
            prie
            Pasiūlymo dėl Tarybos sprendimo
            dėl Europos Sąjungos ir Ukrainos susitarimo pasikeičiant laiškais, kuriuo iš dalies keičiamos paukštienai ir paukštienos gaminiams taikomos prekybos lengvatos, numatytos Europos Sąjungos, Europos atominės energijos bendrijos bei jų valstybių narių ir Ukrainos asociacijos susitarime, pasirašymo Europos Sąjungos vardu ir laikino taikymo

               Europos Sąjungos ir Ukrainos susitarimas pasikeičiant laiškais, kuriuo iš dalies keičiamos paukštienai ir paukštienos gaminiams taikomos prekybos lengvatos, numatytos Europos Sąjungos, Europos atominės energijos bendrijos bei jų valstybių narių ir Ukrainos asociacijos susitarime

               Europos Sąjungos laiškas

               Gerbiamasis Pone, gerbiamoji Ponia,

               turiu garbės priminti apie 2019 m. kovo 19 d. baigtas Europos Sąjungos ir Ukrainos (toliau – Šalys) derybas dėl prekybos lengvatų tam tikrai paukštienai ir paukštienos gaminiams.

               Per šias derybas susitarta taip:

               (1)Europos Sąjungos, Europos atominės energijos bendrijos bei jų valstybių narių ir Ukrainos asociacijos susitarimo (toliau – Susitarimas) IV antraštinės dalies 1 skyriaus I-A priedo priedėlio A punkte įrašas „Paukštiena ir paukštienos gaminiai“ pakeičiamas taip:

                        Paukštiena ir paukštienos gaminiai

                        0207 11 (30-90)

                        0207 12 (10-90)

                        0207 13 (10-20-30-50-60-70-99)*

                        0207 14 (10-20-30-50-60-70-99)*

                        0207 24 (10-90)

                        0207 25 (10-90)

                        0207 26 (10-20-30-50-60-70-80-99)

                        0207 27 (10-20-30-50-60-70-80-99)

                        0207 32 (15-19-51-59-90)

                        0207 33 (11-19-59-90)

                        0207 35 (11-15-21-23-25-31-41-51-53-61-63-71-79-99)

                        0207 36 (11-15-21-23-31-41-51-53-61-63-79-90)

                        0210 99 (39)

                        1602 31 (11-19-30-90)

                        1602 32 (11-19-30-90)

                        1602 39 (21)

                        50 000 t/m., išreikštų grynuoju svoriu, + 18 400 t/m., išreikštų grynuoju svoriu, 2020 m. ir 2021 m. padidinant 800 t/m., išreikštų grynuoju svoriu

                        + 20 000 t/m., išreikštų grynuoju svoriu (tik KN kodui 0207 12 (10-90))

               *
                     Patikslinama, kad Susitarimo IV antraštinės dalies 1 skyriaus I-A priedo ES muitų tarifų sąrašuose nurodytoms muitų tarifų eilutėms 0207 13 70 ir 0207 14 70 taikoma trečiojoje skiltyje „Kiekis“ nustatyta TK.

               (2)Susitarimo IV antraštinės dalies 1 skyriaus I-A priedo ES muitų tarifų sąrašų ketvirtos skilties „Mažinimo kategorija“ tekstas pakeičiamas taip: „50 000 t/m., išreikštų grynuoju svoriu, + 18 400 t/m., išreikštų grynuoju svoriu, 2020 m. ir 2021 m. padidinant 800 t/m., išreikštų grynuoju svoriu“ dėl šių 2008 m. KN muitų tarifų eilučių:

               0207 11 (30-90)

               0207 13 (10-20-30-50-60-70-99)

               0207 14 (10-20-30-50-60-70-99)

               0207 24 (10-90)

               0207 25 (10-90)

               0207 26 (10-20-30-50-60-70-80-99)

               0207 27 (10-20-30-50-60-70-80-99)

               0207 32 (15-19-51-59-90)

               0207 33 (11-19-59-90)

               0207 35 (11-15-21-23-25-31-41-51-53-61-63-71-79-99)

               0207 36 (11-15-21-23-31-41-51-53-61-63-79-90)

               0210 99 (39)

               1602 31 (11-19-30-90)

               1602 32 (11-19-30-90)

               1602 39 (21)

               (3)Susitarimo IV antraštinės dalies 1 skyriaus I-A priedo ES muitų tarifų sąrašuose dėl 2008 m. KN muitų tarifų eilutės 0207 12 (10-90) ketvirtos skilties „Mažinimo kategorija“ tekstas pakeičiamas taip: „50 000 t/m., išreikštų grynuoju svoriu, + 18 400 t/m., išreikštų grynuoju svoriu, 2020 m. padidinant 800 t/m., išreikštų grynuoju svoriu, ir 2021 m. + 20 000 t/m., išreikštų grynuoju svoriu“.

               (4)Papildomas 50 000 tonų kiekis, kuris turi būti pridėtas prie galiojančios paukštienos ir paukštienos gaminių kvotos, nustatytos Susitarime, apskaičiuojamas proporcingai likusiai kalendorinių metų, kuriais šis susitarimas įsigalioja, daliai.

               (5)Susitarimo IV antraštinės dalies 1 skyriaus I-A priedo ES muitų tarifų sąrašuose muitų tarifų eilutėms 0207 13 70 ir 0207 14 70 nustatytas didžiausio palankumo režimo muitas 100,8 EUR/100 kg, išreikštų grynuoju svoriu, taikomas importui, viršijančiam 1 punkte nurodytą bendrą paukštienos ir paukštienos gaminių TK.

               Šis susitarimas įsigalioja pirmą kito mėnesio po to, kai depozitaras gauna paskutinį pranešimą dėl patvirtinimo ar ratifikavimo dokumentų, kuriais Šalys apsikeičia, dieną.

               Šis susitarimas laikinai taikomas nuo pirmos kito mėnesio po to, kai depozitaras gauna toliau nurodytus dokumentus, dienos:

               –Sąjungos pranešimą apie procedūrų, reikalingų šiam tikslui, užbaigimą ir

               –Ukrainos pranešimą apie ratifikavimo užbaigimą pagal jos procedūras ir taikytinus teisės aktus,

               atsižvelgiant į tai, kuri iš šių datų vėlesnė.

               Būčiau dėkingas, jei galėtumėte patvirtinti, kad Ukraina sutinka su tuo, kas pirmiau išdėstyta.

               Reiškiu Jums savo didžią pagarbą.

               Priimta Briuselyje

               Europos Sąjungos vardu

               B. Ukrainos laiškas

               Gerbiamasis Pone, gerbiamoji Ponia,

               turiu garbės pranešti, kad gavau Jūsų [įrašyti laiško datą] laišką, kuriame rašoma:

               „turiu garbės priminti apie 2019 m. kovo 19 d. baigtas Europos Sąjungos ir Ukrainos (toliau – Šalys) derybas dėl prekybos lengvatų tam tikrai paukštienai ir paukštienos gaminiams.

               Per šias derybas susitarta taip:

               (1)Europos Sąjungos, Europos atominės energijos bendrijos bei jų valstybių narių ir Ukrainos asociacijos susitarimo (toliau – Susitarimas) IV antraštinės dalies 1 skyriaus I-A priedo priedėlio A punkte įrašas „Paukštiena ir paukštienos gaminiai“ pakeičiamas taip:

                        Paukštiena ir paukštienos gaminiai

                        0207 11 (30-90)

                        0207 12 (10-90)

                        0207 13 (10-20-30-50-60-70-99)*

                        0207 14 (10-20-30-50-60-70-99)*

                        0207 24 (10-90)

                        0207 25 (10-90)

                        0207 26 (10-20-30-50-60-70-80-99)

                        0207 27 (10-20-30-50-60-70-80-99)

                        0207 32 (15-19-51-59-90)

                        0207 33 (11-19-59-90)

                        0207 35 (11-15-21-23-25-31-41-51-53-61-63-71-79-99)

                        0207 36 (11-15-21-23-31-41-51-53-61-63-79-90)

                        0210 99 (39)

                        1602 31 (11-19-30-90)

                        1602 32 (11-19-30-90)

                        1602 39 (21)

                        50 000 t/m., išreikštų grynuoju svoriu, + 18 400 t/m., išreikštų grynuoju svoriu, 2020 m. ir 2021 m. padidinant 800 t/m., išreikštų grynuoju svoriu

                        + 20 000 t/m., išreikštų grynuoju svoriu (tik KN kodui 0207 12 (10-90))

               *
                     Patikslinama, kad Susitarimo IV antraštinės dalies 1 skyriaus I-A priedo ES muitų tarifų sąrašuose nurodytoms muitų tarifų eilutėms 0207 13 70 ir 0207 14 70 taikoma trečiojoje skiltyje „Kiekis“ nustatyta TK.

               (2)Susitarimo IV antraštinės dalies 1 skyriaus I-A priedo ES muitų tarifų sąrašų ketvirtos skilties „Mažinimo kategorija“ tekstas pakeičiamas taip: „50 000 t/m., išreikštų grynuoju svoriu, + 18 400 t/m., išreikštų grynuoju svoriu, 2020 m. ir 2021 m. padidinant 800 t/m., išreikštų grynuoju svoriu“ dėl šių 2008 m. KN muitų tarifų eilučių:

               0207 11 (30-90)

               0207 13 (10-20-30-50-60-70-99)

               0207 14 (10-20-30-50-60-70-99)

               0207 24 (10-90)

               0207 25 (10-90)

               0207 26 (10-20-30-50-60-70-80-99)

               0207 27 (10-20-30-50-60-70-80-99)

               0207 32 (15-19-51-59-90)

               0207 33 (11-19-59-90)

               0207 35 (11-15-21-23-25-31-41-51-53-61-63-71-79-99)

               0207 36 (11-15-21-23-31-41-51-53-61-63-79-90)

               0210 99 (39)

               1602 31 (11-19-30-90)

               1602 32 (11-19-30-90)

               1602 39 (21)

               (3)Susitarimo IV antraštinės dalies 1 skyriaus I-A priedo ES muitų tarifų sąrašuose dėl 2008 m. KN muitų tarifų eilutės 0207 12 (10-90) ketvirtos skilties „Mažinimo kategorija“ tekstas pakeičiamas taip: „50 000 t/m., išreikštų grynuoju svoriu, + 18 400 t/m., išreikštų grynuoju svoriu, 2020 m. padidinant 800 t/m., išreikštų grynuoju svoriu, ir 2021 m. + 20 000 t/m., išreikštų grynuoju svoriu“.

               (4)Papildomas 50 000 tonų kiekis, kuris turi būti pridėtas prie galiojančios paukštienos ir paukštienos gaminių kvotos, nustatytos Susitarime, apskaičiuojamas proporcingai likusiai kalendorinių metų, kuriais šis susitarimas įsigalioja, daliai.

               (5)Susitarimo IV antraštinės dalies 1 skyriaus I-A priedo ES muitų tarifų sąrašuose muitų tarifų eilutėms 0207 13 70 ir 0207 14 70 nustatytas didžiausio palankumo režimo muitas 100,8 EUR/100 kg, išreikštų grynuoju svoriu, taikomas importui, viršijančiam 1 punkte nurodytą bendrą paukštienos ir paukštienos gaminių TK.

               Šis susitarimas įsigalioja pirmą kito mėnesio po to, kai depozitaras gauna paskutinį pranešimą dėl patvirtinimo ar ratifikavimo dokumentų, kuriais Šalys apsikeičia, dieną.

               Šis susitarimas laikinai taikomas nuo pirmos kito mėnesio po to, kai depozitaras gauna toliau nurodytus dokumentus, dienos:

               –Sąjungos pranešimą apie procedūrų, reikalingų šiam tikslui, užbaigimą ir

               –Ukrainos pranešimą apie ratifikavimo užbaigimą pagal jos procedūras ir taikytinus teisės aktus,

               atsižvelgiant į tai, kuri iš šių datų vėlesnė.“

               Turiu garbės patvirtinti, kad Ukraina pritaria šio laiško turiniui.

               Reiškiu Jums savo didžią pagarbą.

               Priimta Kijeve

               Ukrainos vardu


               EUROPOS KOMISIJA
            Briuselis, 2019 06 12
            COM(2019) 267 final
            2019/0132(NLE)
            Pasiūlymas
            TARYBOS SPRENDIMAS
            dėl Europos Sąjungos ir Ukrainos susitarimo pasikeičiant laiškais, kuriuo iš dalies keičiamos paukštienai ir paukštienos gaminiams taikomos prekybos lengvatos, numatytos Europos Sąjungos, Europos atominės energijos bendrijos bei jų valstybių narių ir Ukrainos asociacijos susitarime, sudarymo

               AIŠKINAMASIS MEMORANDUMAS

               1.PASIŪLYMO APLINKYBĖS

               •Pasiūlymo pagrindimas ir tikslai

                  Europos Sąjungos, Europos atominės energijos bendrijos bei jų valstybių narių ir Ukrainos asociacijos susitarimas (toliau – Asociacijos susitarimas), apimantis išsamią ir visapusišką laisvosios prekybos erdvę, įsigaliojo 2017 m. rugsėjo 1 d. Be kitų dalykų, Asociacijos susitarime pateikiamos lengvatinės dvišalės prekybos prekėmis nuostatos.

                  Nuo 2016 m. vidurio iš Ukrainos į ES vis didesniais kiekiais pradėti importuoti naujos rūšies paukštienos gabalai. Šie naujoviški gabalai – tai įprasta krūtinėlė su sparnelių žastikauliais, kurie sudaro tik labai nedidelę dalį viso paukštienos gabalo svorio. Šį gabalą šiek tiek pakeitus jis ES gali būti parduodamas kaip paukštienos krūtinėlė. Spartus šios konkrečios rūšies paukštienos gabalų importo be muito didėjimas, kurio nebuvo ir kurio galimybės nebuvo galima numatyti per derybas dėl Asociacijos susitarimo, silpnina Asociacijos susitarimo paukštienos krūtinėlių apsaugos nuostatas ir gali sutrikdyti trapią ES paukštienos rinkos pusiausvyrą. 2018 m. gruodžio 20 d. Taryba įgaliojo Komisiją pradėti derybas su Ukraina, siekiant rasti sprendimą iš dalies pakeičiant paukštienai ir paukštienos gaminiams taikomas prekybos lengvatas, numatytas Asociacijos susitarime.

                  Derybos vyko nuo 2019 m. sausio 29 d. iki vasario 22 d. ir buvo užbaigtos 2019 m. kovo 19 d. Susitarta įtraukti dvi muitų tarifų eilutes KN 0207 13 70 ir 0207 14 70 į galiojančią 18 400 tonų tarifinę kvotą (TK), kuri 2021 m. bus padidinta iki 20 000 tonų (eilės Nr. 09.4273), o kvotos dydį padidinti 50 000 tonų. Tuomet kvotą viršijančiam importui pagal muitų tarifų eilutes KN 0207 13 70 ir 0207 14 70 būtų taikoma didžiausio palankumo režimo muito norma (100,8 EUR/100 kg grynojo svorio).

               •Suderinamumas su toje pačioje politikos srityje galiojančiomis nuostatomis

                  Pasiūlymu sukuriama stabili ir nuspėjama prekybos paukštiena aplinka ir užtikrinamas pagrįstas ir apskaičiuotas prekybos su Ukraina didėjimas. Jis atitinka Europos Sąjungos sutarties 3 straipsnio 5 dalyje nurodytą laisvos ir sąžiningos prekybos tikslą ir Sutarties dėl Europos Sąjungos veikimo (SESV) 206 straipsnyje nurodytą darnaus pasaulio prekybos plėtojimo tikslą.

               •Suderinamumas su kitomis Sąjungos politikos sritimis

                  Nurodyti tikslai atitinka bendrą žemės ūkio politiką, ypač jos tikslus pagal SESV 39 straipsnį, kuriame, be kita ko, nurodytas tikslas stabilizuoti rinkas.

               2.TEISINIS PAGRINDAS, SUBSIDIARUMO IR PROPORCINGUMO PRINCIPAI

               •Teisinis pagrindas

                  Sutarties dėl Europos Sąjungos veikimo (SESV) 207 straipsnis kartu su 218 straipsnio 4 dalimi.

               •Subsidiarumo principas (neišimtinės kompetencijos atveju)

                  Remiantis ES sutarties 5 straipsnio 3 dalimi, subsidiarumo principas netaikomas srityse, kuriose ES turi išimtinę kompetenciją. Bendra prekybos politika yra įtraukta į SESV 3 straipsnyje pateikiamą Sąjungos išimtinės kompetencijos sričių sąrašą. Ši politika apima derybas dėl prekybos susitarimų pagal, inter alia, SESV 207 straipsnį.

                  •
                        Proporcingumo principas

                  Šis pasiūlymas atitinka proporcingumo principą. Asociacijos susitarime paukštienai ir paukštienos gaminiams nustatytų muitų tarifų normų ir lengvatinių tarifinių kvotų pakeitimas yra vienintelis būdas išspręsti pirmiau nurodytą problemą ir pasiekti šio pasiūlymo tikslą.

               •Priemonės pasirinkimas

                  Europos Sąjungos Tarybos sprendimas.

               3.EX POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI

               •Galiojančių teisės aktų ex post vertinimas / tinkamumo patikrinimas

                  Netaikoma.

               •Konsultacijos su suinteresuotosiomis šalimis

                  Įvairios suinteresuotosios šalys, visų pirma Europos paukštienos sektorius, išreiškė Komisijai susirūpinimą dėl šių naujoviškų paukštienos gabalų, kuriuos iš esmės sudaro paukštienos krūtinėlė, importo iš Ukrainos į Sąjungą. Komisija atidžiai stebėjo paukštienos importą iš Ukrainos ir nuodugniai išnagrinėjo suinteresuotųjų šalių tvirtinimus šiuo konkrečiu klausimu.

               •Tiriamųjų duomenų rinkimas ir naudojimas

                  Komisija susisiekė su įvairiomis suinteresuotosiomis šalimis, kurios pateikė savo nuomonę konkrečiais joms susirūpinimą keliančiais patekimo į rinką klausimais, susijusiais su paukštienos importu be muito iš Ukrainos.

               •Poveikio vertinimas

                  Šis pasiūlymas nėra grindžiamas poveikio vertinimu.

                  Kaip paaiškinta skirsnyje „Pasiūlymo pagrindimas ir tikslai“, naujoviškų paukštienos gabalų importas be muito sparčiai auga. Kadangi šiam importui netaikomi kiekybiniai apribojimai, dėl jo, jei prekybos šiuo produktu režimas nesikeis, gali būti silpninamos Asociacijos susitarimo paukštienos krūtinėlių apsaugos nuostatos (tarifinių kvotų forma) ir dėl to sutrikdyta trapi ES paukštienos rinkos pusiausvyra. Dėl to būtina skubiai spręsti šį klausimą. Komisija gavo daug Europos Parlamento narių ir Europos paukštienos sektoriaus rašytinių klausimų, kuriuose raginama rasti sprendimą.

                  Paskutinių dvejų kalendorinių metų (2016 ir 2017 m.) bendra importo į ES pagal dvi muitų tarifų eilutes KN 0207 13 70 ir 0207 14 70 vertė iš viso buvo 43,9 mln. EUR. Tai sudarė 23,9 % viso ES paukštienos importo iš Ukrainos 2016 ir 2017 m. ir 1,1 % viso ES paukštienos importo iš visų trečiųjų šalių tais dvejais kalendoriniais metais. 2018 m. importo vertė pasiekė 91,4 mln. EUR.

                  Pasiūlymu importas be muito pagal dvi muitų tarifų eilutes (KN kodai 0207 13 70 ir 0207 14 70) „kiti gabalai, švieži arba sušaldyti“ bus įtrauktas į galiojančią paukštienos importui iš Ukrainos nustatytą tarifinę kvotą ir numatyta galimybė šioms dviem muitų tarifų eilutėms vėl taikyti didžiausio palankumo režimo muitą. Tai reiškia, kad Asociacijos susitarimu bus stabilizuota esama paukštienos importo iš Ukrainos į ES padėtis, o dvišalei prekybai tolesnių pasekmių nebus.

               •Reglamentavimo tinkamumas ir supaprastinimas

                  Netaikoma.

               •Pagrindinės teisės

                  Pasiūlymas nedarys poveikio pagrindinių teisių apsaugai.

               4.POVEIKIS BIUDŽETUI

                  Pasiūlymas nedarys poveikio ES biudžetui prarastų muitų pajamų forma.

               5.KITI ELEMENTAI

               •Įgyvendinimo planai ir stebėsena, vertinimas ir ataskaitų teikimo tvarka

                  Komisija ir toliau atidžiai stebės paukštienos importą iš trečiųjų šalių.

               2019/0132 (NLE)

               Pasiūlymas

               TARYBOS SPRENDIMAS

               dėl Europos Sąjungos ir Ukrainos susitarimo pasikeičiant laiškais, kuriuo iš dalies keičiamos paukštienai ir paukštienos gaminiams taikomos prekybos lengvatos, numatytos Europos Sąjungos, Europos atominės energijos bendrijos bei jų valstybių narių ir Ukrainos asociacijos susitarime, sudarymo

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 207 straipsnio 3 dalį ir 207 straipsnio 4 dalies pirmą pastraipą kartu su 218 straipsnio 6 dalies a punkto v papunkčiu,

               atsižvelgdama į Europos Komisijos pasiūlymą,

               atsižvelgdama į Europos Parlamento pritarimą,

               kadangi:

               (1)Europos Sąjungos, Europos atominės energijos bendrijos bei jų valstybių narių ir Ukrainos asociacijos susitarimas
                  1
                (toliau – Asociacijos susitarimas) įsigaliojo 2017 m. rugsėjo 1 d.;

               (2)naujos rūšies paukštienos gabalas – tai įprasta krūtinėlė su sparnelių žastikauliais, kurią Sąjungoje šiek tiek pakeitus galima Sąjungoje parduoti kaip paukštienos krūtinėlę. Todėl dėl neriboto šių gabalų importo iš Ukrainos, kuris 2018 m. pasiekė 55 500 tonų, kyla pavojus, kad gali būti neigiamai paveiktos sąlygos, visų pirma tarifinės kvotos forma taikomi kiekybiniai apribojimai, kuriomis įprasti krūtinėlės gabalai pagal Asociacijos susitarimą gali būti importuojami į Sąjungą;

               (3)2018 m. gruodžio 20 d. Taryba įgaliojo Komisiją pradėti derybas su Ukraina, siekiant rasti sprendimą iš dalies pakeičiant paukštienai ir paukštienos gaminiams taikomas prekybos lengvatas, numatytas Asociacijos susitarime. 2019 m. kovo 19 d. derybos sėkmingai baigtos;

               (4)remiantis Tarybos sprendimu (ES) 2019/...
                  2
               , Europos Sąjungos ir Ukrainos susitarimas pasikeičiant laiškais, kuriuo iš dalies keičiamos paukštienai ir paukštienos gaminiams taikomos prekybos lengvatos, numatytos Asociacijos susitarime, pasirašytas [xx] su sąlyga, kad bus sudarytas;

               (5)Susitarimas turėtų būti patvirtintas Sąjungos vardu,

               PRIĖMĖ ŠĮ SPRENDIMĄ:

               1 straipsnis

               Europos Sąjungos ir Ukrainos susitarimas pasikeičiant laiškais, kuriuo iš dalies keičiamos paukštienai ir paukštienos gaminiams taikomos prekybos lengvatos, numatytos Asociacijos susitarime, patvirtinamas Sąjungos vardu
                  3
               .

               2 straipsnis

               Tarybos pirmininkas skiria asmenį, kuris įgaliojamas Europos Sąjungos vardu pateikti patvirtinimo dokumentą Susitarimo depozitarui ir taip išreikšti Europos Sąjungos sutikimą laikytis Susitarimo.

               3 straipsnis

               Šis sprendimas įsigalioja jo priėmimo dieną
                  4
               .

               Priimta Briuselyje

                     Tarybos vardu

                     Pirmininkas

                     (1)

                        OL L 161, 2014 5 29, p. 3.

                     (2)

                        Tarybos sprendimas (ES) 2019/... dėl Europos Sąjungos ir Ukrainos susitarimo pasikeičiant laiškais, kuriuo iš dalies keičiamos paukštienai ir paukštienos gaminiams taikomos prekybos lengvatos, numatytos Europos Sąjungos, Europos atominės energijos bendrijos bei jų valstybių narių ir Ukrainos asociacijos susitarime, pasirašymo Europos Sąjungos vardu ir laikino taikymo (OL L xxx,  xxxx xx xx, p. x).

                     (3)

                        Susitarimas paskelbtas [OL nuoroda] kartu su sprendimu dėl pasirašymo.

                     (4)

                        Susitarimo įsigaliojimo datą Europos Sąjungos oficialiajame leidinyje paskelbs Tarybos generalinis sekretoriatas.

    ---documentbreak---

               EUROPOS KOMISIJA
            Briuselis, 2019 06 12
            COM(2019) 267 final
            PRIEDAS
            prie
            Pasiūlymo dėl Tarybos sprendimo
            dėl Europos Sąjungos ir Ukrainos susitarimo pasikeičiant laiškais, kuriuo iš dalies keičiamos paukštienai ir paukštienos gaminiams taikomos prekybos lengvatos, numatytos Europos Sąjungos, Europos atominės energijos bendrijos bei jų valstybių narių ir Ukrainos asociacijos susitarime, sudarymo

               Europos Sąjungos ir Ukrainos susitarimas pasikeičiant laiškais, kuriuo iš dalies keičiamos paukštienai ir paukštienos gaminiams taikomos prekybos lengvatos, numatytos Europos Sąjungos, Europos atominės energijos bendrijos bei jų valstybių narių ir Ukrainos asociacijos susitarime

               A. Europos Sąjungos laiškas

               Gerbiamasis Pone, gerbiamoji Ponia,

               turiu garbės priminti apie 2019 m. kovo 19 d. baigtas Europos Sąjungos ir Ukrainos (toliau – Šalys) derybas dėl prekybos lengvatų tam tikrai paukštienai ir paukštienos gaminiams.

               Per šias derybas susitarta taip:

               (1)Europos Sąjungos, Europos atominės energijos bendrijos bei jų valstybių narių ir Ukrainos asociacijos susitarimo (toliau – Susitarimas) IV antraštinės dalies 1 skyriaus I-A priedo priedėlio A punkte įrašas „Paukštiena ir paukštienos gaminiai“ pakeičiamas taip:

                        Paukštiena ir paukštienos gaminiai

                        0207 11 (30-90)

                        0207 12 (10-90)

                        0207 13 (10-20-30-50-60-70-99)*

                        0207 14 (10-20-30-50-60-70-99)*

                        0207 24 (10-90)

                        0207 25 (10-90)

                        0207 26 (10-20-30-50-60-70-80-99)

                        0207 27 (10-20-30-50-60-70-80-99)

                        0207 32 (15-19-51-59-90)

                        0207 33 (11-19-59-90)

                        0207 35 (11-15-21-23-25-31-41-51-53-61-63-71-79-99)

                        0207 36 (11-15-21-23-31-41-51-53-61-63-79-90)

                        0210 99 (39)

                        1602 31 (11-19-30-90)

                        1602 32 (11-19-30-90)

                        1602 39 (21)

                        50 000 t/m., išreikštų grynuoju svoriu, + 18 400 t/m., išreikštų grynuoju svoriu, 2020 m. ir 2021 m. padidinant 800 t/m., išreikštų grynuoju svoriu

                        + 20 000 t/m., išreikštų grynuoju svoriu (tik KN kodui 0207 12 (10-90))

               *
                     Patikslinama, kad Susitarimo IV antraštinės dalies 1 skyriaus I-A priedo ES muitų tarifų sąrašuose nurodytoms muitų tarifų eilutėms 0207 13 70 ir 0207 14 70 taikoma trečiojoje skiltyje „Kiekis“ nustatyta TK.

               (2)Susitarimo IV antraštinės dalies 1 skyriaus I-A priedo ES muitų tarifų sąrašų ketvirtos skilties „Mažinimo kategorija“ tekstas pakeičiamas taip: „50 000 t/m., išreikštų grynuoju svoriu, + 18 400 t/m., išreikštų grynuoju svoriu, 2020 m. ir 2021 m. padidinant 800 t/m., išreikštų grynuoju svoriu“ dėl šių 2008 m. KN muitų tarifų eilučių:

               0207 11 (30-90)

               0207 13 (10-20-30-50-60-70-99)

               0207 14 (10-20-30-50-60-70-99)

               0207 24 (10-90)

               0207 25 (10-90)

               0207 26 (10-20-30-50-60-70-80-99)

               0207 27 (10-20-30-50-60-70-80-99)

               0207 32 (15-19-51-59-90)

               0207 33 (11-19-59-90)

               0207 35 (11-15-21-23-25-31-41-51-53-61-63-71-79-99)

               0207 36 (11-15-21-23-31-41-51-53-61-63-79-90)

               0210 99 (39)

               1602 31 (11-19-30-90)

               1602 32 (11-19-30-90)

               1602 39 (21)

               (3)Susitarimo IV antraštinės dalies 1 skyriaus I-A priedo ES muitų tarifų sąrašuose dėl 2008 m. KN muitų tarifų eilutės 0207 12 (10-90) ketvirtos skilties „Mažinimo kategorija“ tekstas pakeičiamas taip: „50 000 t/m., išreikštų grynuoju svoriu, + 18 400 t/m., išreikštų grynuoju svoriu, 2020 m. padidinant 800 t/m., išreikštų grynuoju svoriu, ir 2021 m. + 20 000 t/m., išreikštų grynuoju svoriu“.

               (4)Papildomas 50 000 tonų kiekis, kuris turi būti pridėtas prie galiojančios paukštienos ir paukštienos gaminių kvotos, nustatytos Susitarime, apskaičiuojamas proporcingai likusiai kalendorinių metų, kuriais šis susitarimas įsigalioja, daliai.

               (5)Susitarimo IV antraštinės dalies 1 skyriaus I-A priedo ES muitų tarifų sąrašuose muitų tarifų eilutėms 0207 13 70 ir 0207 14 70 nustatytas didžiausio palankumo režimo muitas 100,8 EUR/100 kg, išreikštų grynuoju svoriu, taikomas importui, viršijančiam 1 punkte nurodytą bendrą paukštienos ir paukštienos gaminių TK.

               Šis susitarimas įsigalioja pirmą kito mėnesio po to, kai depozitaras gauna paskutinį pranešimą dėl patvirtinimo ar ratifikavimo dokumentų, kuriais Šalys apsikeičia, dieną.

               Šis susitarimas laikinai taikomas nuo pirmos kito mėnesio po to, kai depozitaras gauna toliau nurodytus dokumentus, dienos:

               –Sąjungos pranešimą apie procedūrų, reikalingų šiam tikslui, užbaigimą ir

               –Ukrainos pranešimą apie ratifikavimo užbaigimą pagal jos procedūras ir taikytinus teisės aktus,

               atsižvelgiant į tai, kuri iš šių datų vėlesnė.

               Būčiau dėkingas, jei galėtumėte patvirtinti, kad Ukraina sutinka su tuo, kas pirmiau išdėstyta.

               Reiškiu Jums savo didžią pagarbą.

               Priimta Briuselyje

               Europos Sąjungos vardu

               B. Ukrainos laiškas

               Gerbiamasis Pone, gerbiamoji Ponia,

               turiu garbės pranešti, kad gavau Jūsų [įrašyti laiško datą] laišką, kuriame rašoma:

               „turiu garbės priminti apie 2019 m. kovo 19 d. baigtas Europos Sąjungos ir Ukrainos (toliau – Šalys) derybas dėl prekybos lengvatų tam tikrai paukštienai ir paukštienos gaminiams.

               Per šias derybas susitarta taip:

               (1)Europos Sąjungos, Europos atominės energijos bendrijos bei jų valstybių narių ir Ukrainos asociacijos susitarimo (toliau – Susitarimas) IV antraštinės dalies 1 skyriaus I-A priedo priedėlio A punkte įrašas „Paukštiena ir paukštienos gaminiai“ pakeičiamas taip:

                        Paukštiena ir paukštienos gaminiai

                        0207 11 (30-90)

                        0207 12 (10-90)

                        0207 13 (10-20-30-50-60-70-99)*

                        0207 14 (10-20-30-50-60-70-99)*

                        0207 24 (10-90)

                        0207 25 (10-90)

                        0207 26 (10-20-30-50-60-70-80-99)

                        0207 27 (10-20-30-50-60-70-80-99)

                        0207 32 (15-19-51-59-90)

                        0207 33 (11-19-59-90)

                        0207 35 (11-15-21-23-25-31-41-51-53-61-63-71-79-99)

                        0207 36 (11-15-21-23-31-41-51-53-61-63-79-90)

                        0210 99 (39)

                        1602 31 (11-19-30-90)

                        1602 32 (11-19-30-90)

                        1602 39 (21)

                        50 000 t/m., išreikštų grynuoju svoriu, + 18 400 t/m., išreikštų grynuoju svoriu, 2020 m. ir 2021 m. padidinant 800 t/m., išreikštų grynuoju svoriu

                        + 20 000 t/m., išreikštų grynuoju svoriu (tik KN kodui 0207 12 (10-90))

               *
                     Patikslinama, kad Susitarimo IV antraštinės dalies 1 skyriaus I-A priedo ES muitų tarifų sąrašuose nurodytoms muitų tarifų eilutėms 0207 13 70 ir 0207 14 70 taikoma trečiojoje skiltyje „Kiekis“ nustatyta TK.

               (2)Susitarimo IV antraštinės dalies 1 skyriaus I-A priedo ES muitų tarifų sąrašų ketvirtos skilties „Mažinimo kategorija“ tekstas pakeičiamas taip: „50 000 t/m., išreikštų grynuoju svoriu, + 18 400 t/m., išreikštų grynuoju svoriu, 2020 m. ir 2021 m. padidinant 800 t/m., išreikštų grynuoju svoriu“ dėl šių 2008 m. KN muitų tarifų eilučių:

               0207 11 (30-90)

               0207 13 (10-20-30-50-60-70-99)

               0207 14 (10-20-30-50-60-70-99)

               0207 24 (10-90)

               0207 25 (10-90)

               0207 26 (10-20-30-50-60-70-80-99)

               0207 27 (10-20-30-50-60-70-80-99)

               0207 32 (15-19-51-59-90)

               0207 33 (11-19-59-90)

               0207 35 (11-15-21-23-25-31-41-51-53-61-63-71-79-99)

               0207 36 (11-15-21-23-31-41-51-53-61-63-79-90)

               0210 99 (39)

               1602 31 (11-19-30-90)

               1602 32 (11-19-30-90)

               1602 39 (21)

               (3)Susitarimo IV antraštinės dalies 1 skyriaus I-A priedo ES muitų tarifų sąrašuose dėl 2008 m. KN muitų tarifų eilutės 0207 12 (10-90) ketvirtos skilties „Mažinimo kategorija“ tekstas pakeičiamas taip: „50 000 t/m., išreikštų grynuoju svoriu, + 18 400 t/m., išreikštų grynuoju svoriu, 2020 m. padidinant 800 t/m., išreikštų grynuoju svoriu, ir 2021 m. + 20 000 t/m., išreikštų grynuoju svoriu“.

               (4)Papildomas 50 000 tonų kiekis, kuris turi būti pridėtas prie galiojančios paukštienos ir paukštienos gaminių kvotos, nustatytos Susitarime, apskaičiuojamas proporcingai likusiai kalendorinių metų, kuriais šis susitarimas įsigalioja, daliai.

               (5)Susitarimo IV antraštinės dalies 1 skyriaus I-A priedo ES muitų tarifų sąrašuose muitų tarifų eilutėms 0207 13 70 ir 0207 14 70 nustatytas didžiausio palankumo režimo muitas 100,8 EUR/100 kg, išreikštų grynuoju svoriu, taikomas importui, viršijančiam 1 punkte nurodytą bendrą paukštienos ir paukštienos gaminių TK.

               Šis susitarimas įsigalioja pirmą kito mėnesio po to, kai depozitaras gauna paskutinį pranešimą dėl patvirtinimo ar ratifikavimo dokumentų, kuriais Šalys apsikeičia, dieną.

               Šis susitarimas laikinai taikomas nuo pirmos kito mėnesio po to, kai depozitaras gauna toliau nurodytus dokumentus, dienos:

               –Sąjungos pranešimą apie procedūrų, reikalingų šiam tikslui, užbaigimą ir

               –Ukrainos pranešimą apie ratifikavimo užbaigimą pagal jos procedūras ir taikytinus teisės aktus,

               atsižvelgiant į tai, kuri iš šių datų vėlesnė.“

               Turiu garbės patvirtinti, kad Ukraina pritaria šio laiško turiniui.

               Reiškiu Jums savo didžią pagarbą.

               Priimta Kijeve

               Ukrainos vardu